
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	



Д О К Л А Д

от контролна проверка по прилагане на екологичното законодателство

Обект: Свинеферма с кланица, с. Новоселци, общ. Видин с оператор „Адан - Н“ ЕООД, гр. Видин
Дата на извършване на проверката: 20.07.2016 г.
Място на извършване на проверката: с. Новоселци, общ. Видин
Проверени компоненти и фактори на околната среда:
· Води
· Въздух
· Почви
· Отпадъци
· Опасни химични вещества

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закона за водите (ЗВ);
· Закон за почвите (ЗП)
· Закон за чистотата на атмосферният въздух (ЗЧАВ)
· Закон за управление на отпадъците (ЗУО)
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH);

Извършени дейности:
За датата на проверката, операторът е уведомен с писмо на РИОСВ – Монтана с изх. № 1974/19.07.2016 г. и е приложена Заповед № РД-188/19.07.2016 г. на директора на РИОСВ – Монтана за извършване на комплексна проверка на място на обект: Свинеферма с кланица, с. Новоселци, общ. Видин с оператор „Адан - Н“ ЕООД, гр. Видин
На 22.07.2016 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-188/19.07.2016 г. на директора на РИОСВ – Монтана се извърши проверка на обекта и беше съставен Констативен протокол №КПКД-37/20.07.2016 г..

Проверени са:
· Свинеферма;
· Кланица;
· Документи и данни, свързани със законовите и подзаконови нормативни актове по околна среда
Констативна част:
Основната дейност на свинефермата е отглеждане на свине – майки, нерези и подрастващи. 
1. Компонент «Почви»
Обектът притежава разрешително за регистрация на животновъден обект от РВМС – Видин. Технологията на отглеждане на животните е свободно боксово. Почистването на торта е водно, като подовете и фекалните маси се отмиват и по вътрешни и външни отворени канали се отвеждат до 2 броя лагуни. Дружеството е сключило договор с фирма „Био Пауър инвест“ ООД, гр. Кула, съгласно който оборската тор (течна фракция) се транспортира до централа за производство  ел. и топлинна енергия чрез когенерация на биомаса в гр. Кула. 
2. Компонент «Води»
Обектът се водоснабдява с вода чрез тръбен кладенец, за което на дружеството е издадено резрешително за водовземане със срок на действие до 23.09.2021 г. 
3. Компонент «Въздух»
[bookmark: _GoBack]За технологични нужди и отопление през зимния период се използват 2 броя водогрейни котли, отпадъчните газове на които се явяват единствен източник на емисии на вредни вещества в атмосферния въздух. Единият котел е на гориво – слънчогледови пелети и с мощност  250 kW, а другият – на дърва с мощност 300 kW. Котлите работят поотделно, поради което не подлежат на задължителен емисионен контрол по чл. 21 на Наредба №1/2005 г. за норми за допустими емисии на вредни вещества, изпускани в атмосферата от обекти и дейности с неподвижни източници на емисии.
4. Фактор «Опасни химични вещества»
По приложение на ЗЗВВХВС дружеството е потребител по веригата, съгласно Регламент №1907/2006 г. на химични вещества и смеси. За дезинфекция на повърхностите се използва химична смес с търговско наименование „Командо“. Същата е класифицирана, съгласно Регламент №1272/2008 г., като корозивна и опасна за околната среда. Представен е ИЛБ, отговарящ на изискванията на Регламент №453/2010 г. за изменение на Регламент №1907/2006 г. Биоцинният препарат се съхранява в обособен склад с ограничен достъп и е представено разрешително за употребата му, издадено от МЗХ.
5. Фактор «Отпадъци»
На обекта се извършва дейност по предварително съхраняване на мястото н аобразуване на производствени и опасни отпадъци. През 2015 г. са генерирани отпадъци с кодове 18 02 02, 15 01 10, 02 02 02 и 20 01 21, които са предадени на фирми, притежаващи необходимите документи по чл. 35 от ЗУО. Води се необходимата отчетност в книга (Приложение №1 от Наредба №1/2014 г.). В срок за изпратени годишните отчети по Приложение №9 от Наредба №1/2014 г.

Заключение:
При извършената проверка не са констатирани нарушения и несъответствие с екологичното законодателство
От извършената проверката няма дадени предписания.
Приоритети за последваща контролна дейност:
· Спазване изискванията на ЗЧАВ
· Законосъобразно управление на водите
· Спазване изискванията на ЗЗВВХВС и Регламент (ЕО) № 1907/2006 (REACH)
· Законосъобразно управление на отпадъците
 3400 гр. Монтана, ул.”Юлиус Ирасек” № 4, ПК 55[image: ]

Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
 3400 гр. Монтана, ул.”Юлиус Ирасек” № 4, ПК 55[image: ]

Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
image2.wmf

image1.wmf

